กินยาคุม 21 เม็ดค่ะ แต่ไปหาแฟนหาที่ซื้อยาคุมยี่ห้อที่กินไม่ได้ ตอนนี้เลยมา 4 วันแล้วค่ะ แต่มีอะไรกับแฟนทุกวัน หลั่งใน มีโอกท้องไหมคะ คือที่อยากทราบเพราะจะกินต่อแต่กลัวว่าจะตั้งท้อง จะมีปัญหากับเด็กไหมคะ สมมุติว่าท้อง
สวัสดีค่ะ หากหยุดทานยาคุมกำเนิดมา 4 วันแล้ว ฤทธิ์ในการป้องกันการตั้งครรภ์ก็จะหมดลงไปแล้วค่ะ และหากมีเพศสัมพันธ์ ก็ะมีโอกาสตั้งครรภ์ได้ แนะนำว่าหลังจากนี้ ควรใช้ถุงยางอนามัยไปก่อน และหากจะเริ่มทานยาคุุมแผงใหม่ยี่ห้อใหม่เลย ก็ควรต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ค่ะ เพื่อรอให้ยาได้เริ่มออกฤทธิ์ก่อนทั้งนี้ หลังจากที่มีเพศสัมพันธ์ไป 2 สัปดาห์ ก็ควรตรวจหาการตั้งครรภ์ดูด้วยค่ะ หรือเมื่อทานยาแผงใหม่ครบ 21 เม็ด และเว้นระยะไปครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากมีการตั้งครรภ์เกิดขึ้นจริง ยาคุมที่ได้ทานไปแล้ว ก็ไม่ได้มีผลอะไรต่อทารกในครรภ์ ไม่ได้ทำให้ทารกในครรภ์พิการ เกิดการแท้ง หรือเกิดภาวะแทรกซ้อนจากการตั้งครรภ์ค่ะ